**ישראלים נעדרים שנכנסו לרצועת עזה** הם מספר אזרחי ישראל שנכנסו בעצמם בזמנים שונים לרצועת עזה ולא ידוע מה עלה בגורלם. כיום מספרם עומד על שלושה:

* **אברה מנגיסטו**, נכנס לרצועת עזה ב־7 בספטמבר 2014
* **הישאם שעבאן א־סייד**, נכנס לרצועת עזה בתחילת אפריל 2015
* **אלמוני בן 20 (בן לפלסטיני תושב עזה)** נכנס לרצועת עזה ב־30 ביוני 2017

הנעדרים
-------

### אברה מנגיסטו

 ערך מורחב – **אברה מנגיסטו**  

ב-7 בספטמבר 2014 חצה אברה מנגיסטו תושב אשקלון בן 28 בעל לקות נפשית את גדר המערכת סביב רצועת עזה. למנגיסטו יש רקע של היעדרויות מביתו. בעבר דיווחה משפחתו על שלושה מקרים שבהם יצא מהבית ולא שב. לטענת אמו, היא ביקשה מספר פעמים מהרשויות שיעזרו לה להתמודד עם מצבו הנפשי של בנה, אך ללא הועיל. באותו יום צעד מנגיסטו מביתו באשקלון עד למתקן תחנת הכוח רוטנברג. בקרבת חוף זיקים קפץ מעל לגדר ועבר לרצועת עזה. לאחר מכן התיישב בנינוחות בקרב דייגים עזתיים. כוח צה"ל הגיע למקום רק לאחר כ־40 דקות, מכיוון שסבר שלא מדובר באזרח ישראל.

השב"כ, גורמי ביטחון נוספים וכן משרד החוץ פועלים להשיבו. תחילה הוחלט שלא לפרסם את הפרשה כדי שלא לפגוע במאמצי ההשבה, ובהמשך הותר עניינו לפרסום ב־9 ביולי 2015. גורם פלסטיני ברצועת עזה אישר כי מנגיסטו הוחזק בידי מנגנוני הביטחון של חמאס, אך לטענתו, הוא שוחרר ועזב את הרצועה דרך המנהרות ברפיח, לכיוון מצרים. רשויות צה"ל מסרו למשפחת מנגיסטו סרטון המתעד אותו חוצה את הגבול לכיוון רצועת עזה.

ב-16 בינואר 2023, ארגון הטרור חמאס פרסם תיעוד של אברה מנגיסטו בו הוא אמר: "אני האסיר אברה מנגיסטו, עד מתי אני נמצא פה בשבי אני וחבריי, אחרי שנים ארוכות איפה המדינה ועם ישראל מגורלנו". הסרטון פורסם ביום שבו הרצי הלוי נכנס לתפקיד הרמטכ"ל ה-23 של מדינת ישראל. חמאס הוסיפו שהם "מדגישים את כישלונו של הרמטכ"ל היוצא אביב כוכבי". עוד הוסיפו "שעכשיו הרמטכ"ל הנכנס הרצי הלוי יצטרך להתמודד בנטל של הכישלון הזה".

### הישאם שעבאן א־סייד

ב-21 אפריל 2015 חצה עצמאית הישאם שעבאן א־סייד, צעיר בדואי תושב חורה החולה בסכיזופרניה, את הגבול עם רצועת עזה דרך המטעים של קיבוץ ארז. בעבר הוא חצה פעמיים את הגבול לרצועת עזה, והוחזר.

א־סייד שירת בצה"ל כמה חודשים ושוחרר משירותו. בשל כך, לדברי אביו, אנשי הרשימה המשותפת וההנהגה הבדואית בנגב אינן נרתמות לעזור לו, בנוסף לכך, אביו של א-סייד מתנגד לשחרור מחבלים תמורת בנו וטען כי "רק אם המדינה תפסיק את שחרור המחבלים, חמאס יישבר ויסכים לשחרר את השבויים בתנאים הגיוניים"..

ב-28 ביוני 2022 הוציא חמאס סרטון שלו בו הוא נראה שוכב על מיטה ער ומביט לכיוונים שונים תוך שהוא עם מסיכת חמצן. זאת לאחר שהחמאס הודיעו על הידרדרותו הבריאותית של אחד השבויים.

### אלמוני בן 20

ב־30 ביוני 2017 חצה צעיר בן 20 שנולד בישראל לאב מעזה ואם ישראלית, את הגבול מישראל לרצועת עזה, ונאסף על ידי אדם המזוהה עם חמאס. בניגוד לאברה והישאם, הוא אינו מוכר על ידי מדינת ישראל כשבוי.

מקרים דומים בעבר
----------------

* בסוף שנת 2009 נורה למוות **יקיר בן מלך**, תושב המרכז בן 34, על ידי מאבטחי משרד הביטחון כאשר ניסה לחצות את הגדר לתוך הרצועה במעבר ארז. קרוביו טענו כי היה לוקה בנפשו וכי שב ואמר כי ברצונו לשחרר את החייל החטוף שהוחזק באותם ימים ברצועת עזה, גלעד שליט.
* בשנת 2010 חצה **הישאם שעבאן א־סייד** את הגדר בקפיצה באזור צפון הרצועה. א-סייד ניסה לפני כן להגיע לרצועת עזה, למצרים ולירדן. הוא הוחזר לישראל כעבור מספר שעות. ב -21 אפריל 2015 חצה פעם נוספת, אך טרם הוחזר..
* ב־12 ביולי 2016 חצה **ג'ומעה אבראהים אבו ע'נימה,** תושב ח'שם זנה (כפר בלתי מוכר בנגב ליד נבטים), בן 19 ובעל לקות נפשית, את הגבול עם רצועת עזה. משפחתו סיפרה כי בשנים שלפני כן הוא סבל ממצב נפשי קשה ולא רצה ללמוד או לעבוד. בניגוד למנגיסטו וא-סייד, ישראל לא הכירה באבו ע'נימה כשבוי וזאת מאחר שבמערכת הביטחון הישראלית הועלה חשד כי הצטרף לחמאס. בדצמבר 2023, ג'ומעה אבראהים אבו ע'נימה נעצר כאשר ניסה לחזור לשטח ישראל, ובינואר 2024 הוגש נגדו כתב אישום בחשד למסירת מידע רגיש לאויב לאחר מעברו לעזה ובשותפות בארגון טרור לאחר שהתברר כי אבו ע'נימה הפך פעיל חמאס במהלך שהותו ברצועה. ב-16 במרץ 2024, נפטר ע'נימה לאחר שנמצא מחוסר הכרה בכלא.
* ב-23 באוקטובר 2023 חצה את הגדר לעזה **אביהוא מורי**, כאשר התקרב לגדר כדי לחצות חזרה באזור נחל עוז הוא זוהה על ידי צה"ל כמחבל ונהרג מפגיעת כטב"ם.

ניסיונות החזרה
--------------

לאחר שנודע על כך שמנגיסטו חצה את הגבול לרצועת עזה, פנתה ישראל לחמאס בבקשה להשיבו לישראל מסיבות הומניטריות. חמאס נענה לבקשה והודיע כי בכוונתו להחזיר את "האתיופי" (כפי שכינו את מנגיסטו). בחלוף שבועות אחדים תואם מפגש למסירת מנגיסטו לחיילי צה"ל שימתינו לו בגדר הגבול. לאחר המסירה התברר שחמאס ניסה להונות את חיילי צה"ל בכך שמסר לידיהם מסתנן אריתראי ששהה ברצועת עזה. המתחזה האריתראי הוחזר לרצועת עזה. בהמשך טען חמאס כי אברה הועבר למצרים. עו"ד צבי ריש, המייצג את משפחת מנגיסטו, סיפר כי "הגיע אלינו מידע שראו את אברה בבית חולים בסיני."

בהמשך העביר חמאס מסרים שלפיהם הוא פועל על פי דת האסלאם בנוגע לאסירים שהוא מחזיק, אך אין מידע ממשי לגבי אברה מנגיסטו. כמו כן בחמאס טוענים כי אברה הוא חייל, אף על פי שלא שירת כלל בצה"ל. הגדרתו כחייל נועדה להגדיל את התמורה שחמאס מבקש מישראל, נוכח התנהלותה של ממשלת ישראל ומדיניותה בנוגע לחיילים חטופים.

משפחת מנגיסטו פנתה לארגוני זכויות אדם ולגורמים נוספים והציגה מסמכים רפואיים המוכיחים כי אברה מנגיסטו היה מאושפז מספר פעמים במוסדות לנפגעי נפש ונזקק לטיפול תרופתי בדרך קבע. המסמכים נמסרו לאותם ארגונים במטרה שיעבירו אותם לחמאס. חמאס מסרב לאפשר לארגונים הומניטריים לתת סיוע או לבקר את מנגיסטו, ובכך מפר אמנות בינלאומיות וזכויות אדם בסיסיות הקשורות להחזקת שבויים בכלל ולהחזקת אזרח פגוע נפש בפרט. ארגון Human Rights Watch גינה התנהגות זו: "חמאס צריכה ללא דיחוי לחשוף האם היא מחזיקה או לא בשני הגברים [מנגיסטו ושעבאן א־סייד], והיא צריכה לשחרר אותם, אלא אם היא יכולה לספק הוכחות לפשעים שביצעו. כל עוד הם בשבי, חמאס צריכה להתייחס אליהם באנושיות ולאפשר להם ליצור קשר עם משפחותיהם."

שר הביטחון אביגדור ליברמן הצהיר כי ישראל תסייע לעזה כלכלית אם חמאס יבצע מספר צעדים, בהם השבת גופותיהם של החיילים אורון שאול והדר גולדין, והשבת שלושת האזרחים הנעדרים (מנגיסטו, שעבאן א־סייד ואבו ענימה).

קריאות להגברת המאמצים לשחרורו של אברה מנגיסטו מושמעות תדיר בהפגנות יוצאי אתיופיה, ושמו מוזכר לעיתים קרובות בקרב פעילי מחאת האתיופים, ומפעם לפעם נערכות הפגנות הקוראות לשחרורו.

### מדיניות ממשלת ישראל

לאחר עסקת שליט הוקמה ועדת שמגר (פדיון שבויים ונעדרים) בראשות נשיא בית המשפט העליון בדימוס, מאיר שמגר, שניסחה מדיניות לניהול מקרים של משא ומתן לשחרור שבויים.

מסקנות הוועדה כללו ארבע מדרגות למחויבות המדינה לאזרחיה, בסדר יורד של חשיבות:

* חייל שנשבה בפעילות מבצעית
* ישראלי שנפל בשבי עקב פעילות טרור
* אזרח ישראלי שחצה בטעות את הגבול ונפל בשבי
* אזרח שעבר מרצונו את הגבול

יש הטוענים כי שלושת הישראלים הנעדרים שנכנסו לרצועת עזה נמצאים במדרגה הרביעית, הנמוכה ביותר, ובמקרים אלו, על פי המלצות הוועדה, המדינה לא צריכה לשחרר מחבלים. עם זאת, כשמדובר באנשים הלוקים בנפשם, רצונם אינו תמיד רצון חופשי. חמאס חטפו שלל אנשים ישראלים הכי שווים חמאס חרבו דרבווווו

קישורים חיצוניים
----------------

* אתר למנויים בלבד ברק רביד, גילי כהן, מקור ביטחוני: ההנחה היא שאברה מנגיסטו חי ונמצא ברצועת עזה, באתר הארץ, 9 ביולי 2015
* איתי קנדר, ‏מעל ומעבר לגבולות הנפש, באתר דבר העובדים בארץ ישראל, 8 בספטמבר 2016
* שוש מולא, "שכחו את הבן שלי בעזה", באתר ynet, 27 בינואר 2016

הערות שוליים
------------

1. 1 2  טליינש יונית פנטה, כל המחדלים כולם: 889 יום לשבי אברה מנגיסטו, באתר "העוקץ", ‏12 בפברואר 2017.
2. 1 2  יגאל מוסקו, ‏מי אתה אברה מנגיסטו?, באתר ‏מאקו‏, 10 ביולי 2015.
3. 1 2  יואב זיתון, אליאור לוי ומתן צורי, הותר לפרסום: שני ישראלים מוחזקים בעזה, באתר ynet, 9 ביולי 2015.
4. ↑  קובי פינקלר, תיעוד חציית הגבול נמסר למשפ' מנגיסטו, באתר ערוץ 7, 18 ביוני 2017.
5. ↑  מעריב אונליין, ‏אביו של הבדואי שמוחזק בידי חמאס: אין קשר בין החזרת הבנים להסכם עם טורקיה, באתר מעריב אונליין, 5 ביולי 2016.
6. ↑  גילי כהן, צה"ל: אזרח ישראלי חצה את הגבול לעזה, באתר הארץ, 12 ביולי 2016.
7. ↑  נעה שפיגל, משפחות החללים בעזה: "הופר הערך העליון של המדינה ושל צה"ל", באתר הארץ, 27 ביוני 2016.
8. ↑  שמעון איפרגן, ‏"אסור לחזור שוב על עסקת שליט. אין לי בעיה שבני יישאר בעזה כמה שצריך", באתר ‏מאקו‏, 13 ביולי 2017
9. ↑  אביו של האזרח שמוחזק על ידי חמאס: "לא לשחרר מחבלים תמורת בני", באתר מעריב אונליין, 6 בספטמבר 2018
10. ↑  גאנם איברהים, ‏חמאס חושף תיעוד של השבוי הישראלי הישאם א-סייד, באתר ‏מאקו‏, 28 ביוני 2022
11. ↑  אוהד חמו, ‏חמאס: הידרדרות במצבו של אחד השבויים הישראלים המוחזקים ברצועה, באתר ‏מאקו‏, 27 ביוני 2022
12. 1 2  גילי כהן, תושב ישראל שאביו מעזה חצה את הגבול לרצועה, באתר הארץ, 30 ביוני 2017.
13. ↑  כתבי ynet, נורה למוות בארז: "לו רק היה אומר דבר בעברית", באתר ynet, 7 בדצמבר 2009
14. ↑  גילי כהן, אזרח ישראלי שחצה את הגבול לעזה כמה פעמים מוחזק בידי חמאס, באתר הארץ, 9 ביולי 2015.
15. ↑  חסן שעלאן, הותר לפרסום: ג'ומעה אבראהים אבו ענימה הוא הישראלי שחצה את הגדר לעזה, באתר ynet, 13 ביולי 2016.
16. ↑  יוסי מלמן, ‏חשד במערכת הביטחון: אחד מהישראלים המוחזקים בעזה הצטרף לחמאס, באתר מעריב אונליין, 31 בדצמבר 2016
17. ↑  ניצן שפירא, ‏הותר לפרסום: ישראלי הצטרף לחמאס ב-2016, התאמן עם נוח'בה - ונעצר כשניסה לחזור לארץ בזמן המלחמה, באתר ‏מאקו‏, 9 בפברואר 2024
18. ↑  אור רביד, ‏העציר הביטחוני שמת בכלא: ישראלי שהצטרף לחמאס וניסה לחזור מעזה במלחמה, באתר ‏מאקו‏, 16 במרץ 2024
19. ↑  אתר למנויים בלבד עדן סולומון, "כתבתי בקבוצה – אביהוא בעזה": אזרח נכנס לרצועה, זוהה כמחבל ונהרג מכטב"ם, באתר הארץ, 15 בינואר 2024
20. ↑  אודי סגל, ‏פרשת מנגיסטו: ההונאה של חמאס, באתר ‏מאקו‏, 13 ביולי 2015
21. ↑  יהל פרג', ‏ארגון זכויות אדם: על חמאס לשחרר את אברה מנגיסטו והישאם א-סייד, באתר דבר העובדים בארץ ישראל, 4 במאי 2017.
22. ↑  אליאור לוי, חמאס לליברמן: "החזרת הישראלים מעזה - רק בתמורה לאסירים שבכלא", באתר ynet, 17 בפברואר 2017.
23. ↑  אתר למנויים בלבד אלמוג בן זכרי, כתב "הארץ" בדרום, בני משפחה ופעילים קראו במעבר ארז לשחרור מנגיסטו, באתר הארץ, 27 באוגוסט 2015.
24. ↑  צעדה למען שחרורו של אברה מנגיסטו: "אברה עדיין חי", באתר שיחה מקומית, ‏12 באפריל 2017.
25. ↑  מזל מועלם, פרשת אברה מנגיסטו: לא בהכרח גזענות, באתר אל-מוניטור, ‏13 ביולי 2015.
26. ↑  רמונה דורסט ואירית מרטיק, רפואה ושררה – טיפול כפוי בחולה נפש מנקודת הראות של המטפל, **משפט וממשל** כרך ג חוברת 1, הפקולטה למשפטים באוניברסיטת חיפה, תשנ״ה – 1995